Den tidligere folketingspolitiker, SFs Pernille Vigsø Bagge, er søndag indsat som præst i Løgstør.

Pernille Vigsø Bagge meddelte længe før, der blev trykket på valgknappen denne gang, at hendes navn ikke længere ville være at finde på kandidatlisten. I stedet helliger hun sig nu sit oprindelige erhverv, præstegerningen. Hun er således nu helt ude af politik. Pernille Vigsø Bagge bor i Løgstør med sin mand og børn.